**ՏԵՂԵԿԱՆՔ-ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԱՐԱՏԻ ՄԱՐԶԻ ՎԵԴԻ ՀԱՄԱՅՆՔԻ ԱՎԱԳԱՆՈՒ «ՔԱՂԱՔԱՑԻԱԿԱՆ ՊԱՅՄԱՆԱԳԻՐ» ԽՄԲԱԿՑՈՒԹՅԱՆ ԱՆԴԱՄ ԳԱՅԱՆԵ ՍԵԴՐԱԿՅԱՆԻ՝ ԱՎԱԳԱՆՈՒ 2024 ԹՎԱԿԱՆԻ ՀԵՐԹԱԿԱՆ ՆՍՏԱՇՐՋԱՆԻ ՆԻՍՏԵՐԻՑ ԵՎ ՔՎԵԱՐԿՈՒԹՅՈՒՆՆԵՐԻՑ ԲԱՑԱԿԱՅԵԼՈՒ ՄԱՍԻՆ» ՎԵԴԻ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ**

Թիվ 13 Ընտրատարածքային ընտրական հանձնաժողովի 07.04.2022 թվականի N 14 Արձանագրությամբ ՀՀ Արարատի մարզի Վեդի համայնքի ավագանու 27.03.2022 թվականի ընտրությունների արդյունքներով «Քաղաքացիական պայմանագիր» կուսակցության ընտրական ցուցակից ընտրված ավագանու անդամի մանդատը տրվել է Գայանե Սեդրակյանին:

Վեդու համայնքապետարանի աշխատակազմի քարտուղարի կողմից տրված 09.01.2025թ-ի գրության համաձայն՝ Վեդի համայնքի ավագանու անդամ Գայանե Սեդրակյանը մանդատը ստանալու օրվանից հետո 2024 թվականի 2-րդ նստաշրջանի ընթացքում չի մասնակցել ս/թ-ի հոկտեմբերի 9-ին, նոյեմբերի 6-ին, նոյեմբերի 27-ին, դեկտեմբերի 25-ին գումարված համայնքի ավագանու հերթական նիստերին:

17.01.2025 թվականի ստացվել է Գայանե Սեդրակյանի դիմումը, համաձայն որի վերջինս հայտնել է, որ «2024 թվականի հոկտեմբերի 9-ին, նոյեմբերի 6-ին, նոյեմբերի 27-ին, դեկտեմբերի 25-ին գումարված համայնքի ավագանու հերթական նիստերից իր բացակայությունները պայմանավորված են եղել լուրջ առողջական խնդիրներով: Առողջական խնդիրներով պայմանավորված սեպտեմբեր, հոկտեմբեր ամիսներին բժշկական զննությունների է եղել ՀՀ-ում, իսկ նոյեմբեր ամիս գտնվում է Գերմանիայում»:

Գայանե Սեդրակյանը «Ինտերնետով հրապարակային և անհատական ծանուցման մասին» ՀՀ օրենքով սահմանված կարգով ծանուցվել է իր բացակայությունների հարցի վերաբերյալ վարչական լսման օրվա և վայրի մասին:

Համաձայն «Տեղական ինքնակառավարման մասին» ՀՀ օրենքի 21-րդ հոդվածի 2-րդ մասի 1-ին կետի՝ համայնքի ավագանու անդամը պարտավոր է մասնակցել ավագանու նիստերին և քվեարկություններին:

Հաշվի առնելով վերոգրյալը, ղեկավարվելով Օրենքի 18-րդ հոդվածի 1-ին մասի 14-րդ կետով, առաջարկվում է Գայանե Սեդրակյանի՝ 2024 թվականի 2-րդ նստաշրջանի ընթացքում ս/թ-ի հոկտեմբերի 9-ին, նոյեմբերի 6-ին, նոյեմբերի 27-ին, դեկտեմբերի 25-ին գումարված համայնքի ավագանու հերթական նիստերից բացակայությունները համարել հարգելի:

**ՀԱՄԱՅՆՔԻ ՂԵԿԱՎԱՐ՝ ԳԱՐԻԿ ՍԱՐԳՍՅԱՆ**